'জিগ্স-মেদ-ব্স্তান-পা'ই-র্গ্যা-ম্ত্শো
'**জিগ্স-মেদ-ব্স্তান-পা'ই-র্গ্যা-ম্ত্শো** (ওয়াইলি: *'jigs med bstan pa'i rgya mtsho*) (১৭১৪-১৭৫৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) একুশতম প্রধান ছিলেন।

সংক্ষিপ্ত জীবনী
---------------

'জিগ্স-মেদ-ব্স্তান-পা'ই-র্গ্যা-ম্ত্শো ১৭১৪ খ্রিষ্টাব্দে তিব্বতের চামদো অঞ্চলের গো-বো-ফুগ-গি-ল্হা-ঝোল-স্পু-থোগ (ওয়াইলি: *go bo phug gi lha zhol spu thog*) শহরে জন্মগ্রহণ করেন। তার পিতার নাম ছিল দ্বাং-ত্শে-নোর-বু ওয়াইলি: *dbang tshe nor bu*) এবং মাতার নাম ছিল ত্শে-রিং-স্ক্যিদ (ওয়াইলি: *tshe ring skyid*)। ঙ্গাগ-দ্বাং-ব্স্তান-'দ্জিন-ল্হুন-গ্রুব (ওয়াইলি: *ngag dbang bstan 'dzin lhub grub*) নামক পঞ্চম ল্চাগ্স-রা-স্প্রুল-স্কু (ওয়াইলি: *lcags ra sprul sku*) উপাধিধারী লামা তাকে র্গ্যাল-বা-র্গ্যা-ম্ত্শো (ওয়াইলি: *rgyal ba rgya mtsho*) নামক পঞ্চম 'ফাগ্স-পা-ল্হা (ওয়াইলি: *'phags pa lha*) উপাধিধারী বৌদ্ধ লামার পুনর্জন্ম রূপে চিহ্নিত করেন এবং সপ্তম দলাই লামা ও পঞ্চম পাঞ্চেন লামা তা নিশ্চিত করেন। এরপর তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হলে বিহারের প্রধান ঙ্গাগ-দ্বাং-ব্স্তান-'দ্জিন-ল্হুন-গ্রুব তাকে শিক্ষাদান করেন ও তাকে প্রধানের পদে অধিষ্ঠিত করেন। ব্ক্রা-শিস-ল্হুন-পো বৌদ্ধবিহারে পঞ্চম পাঞ্চেন লামা তাকে শিক্ষার্থীর শপথ প্রদান করেন। এই সময় সপ্তম দলাই লামা এবং গ্যুমে তান্ত্রিক মহাবিদ্যালয়ের তৎকালীন প্রধান ঙ্গাগ-দ্বাং-ম্ছোগ-ল্দান (ওয়াইলি: *ngag dbang mchog ldan*) তার উল্লেখযোগ্য শিক্ষক ছিলেন। ১৭৩৩ খ্রিষ্টাব্দে তিনি সে-রা বৌদ্ধবিহার বিশ্ববিদ্যালয়ে ভর্তি হয়ে র্গ্যাল-ম্ত্শান-সেং-গে (ওয়াইলি: *rgyal mtshan seng ge*) নামক তিপ্পান্নতম দ্গা'-ল্দান-খ্রি-পার নিকট শিক্ষালাভ করেন। ১৭৩৬ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার জীবনী সংক্রান্ত উনিশটি ও বজ্রমালামন্ডলের একশতটি চিত্রকলা নির্মাণ করান ও পরের বছর ব্স্তান-'গ্যুর (ওয়াইলি: *bstan 'gyur*) গ্রন্থের প্রকাশনার ব্যবস্থা করেন। তিনি চীন সম্রাটদের নিকট উপহার পাঠানোর রীতি প্রচলন করলে চিং রাজবংশের সঙ্গে বিহারের মধ্যে বন্ধুত্বপূর্ণ সম্পর্ক গড়ে ওঠে। চিং সম্রাট ইয়োংঝেন তাকে নমেনহান (那門漢) বা ধর্মরাজা উপাধি প্রদান করেন।

তথ্যসূত্র
---------

1. ↑  Chhosphel, Samten (জুন ২০১০)। "The Sixth Pakpa Lha, Jigme Tenpai Gyatso"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-১১।

|
|  |
| পূর্বসূরীর্গ্যাল-বা-র্গ্যা-ম্ত্শো | '**জিগ্স-মেদ-ব্স্তান-পা'ই-র্গ্যা-ম্ত্শো  ষষ্ঠ 'ফাগ্স-পা-ল্হা** | উত্তরসূরী'জিগ্স-মেদ-ব্স্তান-পা'ই-ম্গোন-পো |
|

|
|  |
| পূর্বসূরীঙ্গাগ-দ্বাং-ব্স্তান-'দ্জিন-ল্হুন-গ্রুব | '**জিগ্স-মেদ-ব্স্তান-পা'ই-র্গ্যা-ম্ত্শো  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের একুশতম প্রধান** | উত্তরসূরী'ফাগ্স-পা-দ্গে-লেগ্স-র্গ্যাল-ম্ত্শান |
|

| * দে
* স
'ফাগ্স-পা-ল্হা |
| --- |
| 
* ১) 'ফাগ্স-পা-ব্দে-ছেন-র্দো-র্জে
* ২) সাংস-র্গ্যাস-দ্পাল
* ৩) ম্থোং-বা-দোন-ল্দান
* ৪) ছোস-ক্যি-র্গ্যাল-পো
* ৫) র্গ্যাল-বা-র্গ্যা-ম্ত্শো
* ৬) 'জিগ্স-মেদ-ব্স্তান-পা'ই-র্গ্যা-ম্ত্শো
* ৭) 'জিগ্স-মেদ-ব্স্তান-পা'ই-ম্গোন-পো
* ৮) ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা
* ৯) ঙ্গাগ-দ্বাং-ব্লো-ব্জাং-'জিগ্স-মেদ-ব্স্তান-পা'ই-র্গ্যাল-ম্ত্শান
* ১০) ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান
* ১১) ব্লো-ব্জাং-ব্স্তান-'দ্জিন-দ্গে-লেগ্স-র্নাম-র্গ্যাল

 | 'ফাগ্স-পা-ব্দে-ছেন-র্দো-র্জে'ফাগ্স-পা-ব্দে-ছেন-র্দো-র্জে |